KISKŐRÖS VÁROS POLGÁRMESTERE

ELŐTERJESZTÉS
(a Képviselő-testület 2025. október 15.-i ülésére)

TÁRGY: AZ ÖNKORMÁNYZATI TULAJDONÚ 4356/1 HRSZ-Ú KIVETT KÖZTERÜLET MEGNEVEZÉSŰ INGATLAN MEGHATÁROZOTT TERÜLETRÉSZÉNEK ÁTMINŐSÍTÉSE

Torgyik Pál kérelmet nyújtott be Kiskőrös Város Önkormányzatához, melyben a 4356/1 hrsz-ú ingatlan területéből 1 m2 területrész megvásárlását kezdeményezte.

A 4356/1 hrsz-ú 3326 m2 alapterületű, kivett közterület rendeltetésű ingatlan közfeladat ellátását szolgálja, járdaként funkcionál.
A nemzeti vagyonról szóló 2011. évi CXCVI. törvény (a továbbiakban: Nvtv.) 5. § (3) bekezdés a) pontja alapján az út/járda, mint kötelezően ellátandó közfeladat ellátását szolgáló létesítmény, az Önkormányzat forgalomképtelen törzsvagyonának részét képezi.

Kiskőrös Város Önkormányzata Képviselő-testületének az önkormányzati vagyonról, a vagyon hasznosításáról szóló 26/2012. (XII.19.) számú önkormányzati rendelet (a továbbiakban: Rendelet) – különös tekintettel az Nvtv. rendelkezéseire – 10. § (1) bekezdése alapján a vagyon minősítése, átminősítése a Képviselő-testület hatáskörébe tartozik. A (2) bekezdés szerint a törzsvagyon körébe tartozó vagyonelem üzleti vagyonná történő átminősítésének feltétele, hogy a továbbiakban közvetlenül kötelező önkormányzati feladatkör, hatáskör ellátását nem szolgálja, és a feladatkör ellátása az átminősítéssel érintett vagyon nélkül más módon is megoldható és a város Településrendezési Terve is alátámasztja.

Kiskőrös Város Helyi Építési Szabályzatáról és Szabályozási Tervéről szóló 18/2015. (IX. 10.) önkormányzati rendelet értelmében, az előterjesztés mellékletét képező változási vázrajzon feltüntetett területrész tervezett telekhatár rendezése nem ellentétes a rendelet érintett előírásaival, az 1. melléklet D6 tervlapján a 4356/1 és az 1922 hrsz-ú ingatlan közötti szabályozási vonal, a magánterület és a közterület határvonalát kiegyenesíti.

Az előterjesztés mellékletét képező változási vázrajz alapján a 3326 m2 térmértékű ingatlanból 1 m2 területrész érintett az átminősítéssel, azaz forgalomképtelen törzsvagyoni körből üzleti vagyonná történő minősítéssel és a telekalakítási eljárás lefolytatását követően az adásvétellel.

A fentiek figyelembevételével javaslom, hogy a Képviselő-testület a határozat-tervezetben foglaltak szerint döntsön.

Kiskőrös, 2025. október 7.
	Domonyi László sk.
	polgármester
HATÁROZAT-TERVEZET

A Képviselő-testület 

1. Kiskőrös Város Önkormányzatának kizárólagos tulajdonában lévő, Kiskőrös belterületi 4356/1 hrsz-on nyilvántartott, kivett közterület megnevezésű, 3326 m2 nagyságú ingatlan területéből 1 m2 nagyságú területrészt forgalomképtelen törzsvagyoni körből forgalomképes üzleti vagyonná átminősíti.
2. felhatalmazza a polgármestert a 4356/1 és az 1922 hrsz-ú ingatlan telekhatárrendezése tárgyában a telekalakítási eljárás lefolytatására.
Felelős:	polgármester
Határidő:	azonnal

